บีโอเจคงดอกเบี้ย 0-0.10%
ธนาคารกลางญี่ปุ่น คงดอกเบี้ยนโยบายไว้ที่ 0 - 0.1% พร้อมออกมาตรการผ่อนคลายทางการเงินเพิ่ม
30 ต.ค. 2555

ธนาคารกลางญี่ปุ่น คงดอกเบี้ยนโยบายไว้ที่ 0 - 0.1% พร้อมออกมาตรการผ่อนคลายทางการเงินเพิ่ม
ผลการประชุมธนาคารกลางญี่ปุ่น (บีโอเจ) วันนี้ มีมติคงอัตราดอกเบี้ยที่ 0-0.1% และเพิ่มมาตรการผ่อนคลายทางการเงิน ได้แก่ เพิ่มวงเงินการซื้อสินทรัพย์พร้อมกับปล่อยกู้อีก 11 ล้านล้านเยน รวมวงเงินทั้งิสน้น 91 ล้านล้านเยน เพื่อกระตุ้นเศรษฐกิจ 
ทั้งนี้ บีโอเจ ระบุว่า จะดำเนินการผ่อนคลายการเงินอย่างเข้มแข็ง จนกว่าจะบรรลุเป้าหมาย เงินเฟ้อที่ 1% โดยขณะนี้เศรษฐกิจของญี่ปุ่นยังเผชิญความเสี่ยงภาวะเงินฝืด
สำหรับการประกาศมาตรการผ่อนคลายนโยบายการเงินครั้งนี้ ส่งผลให้เงินเยนแข็งค่าขึ้นเป็น 79.48 เยนต่อเหรียญสหรัฐ
นอกจากนี้ บีโอเจ ยังปรับลดคาดการณ์การขยายตัวของจีดีพี ญี่ปุ่นในปี 55 ลงมาอยู่ที่ระดับ 1.5% จากที่คาดการณ์ไว้ก่อนหน้านี้ที่ 2.2% และยังได้ปรับลดคาดการณ์จีดีพีในปีงบประมาณ 2556 ลงสู่ระดับ 1.6% จากเดิมที่ 1.7%